amanoisuno/poet huggingface dataset:
夜閑 元稹
感極都無夢，魂銷轉易驚。風簾半鉤落，秋月滿床明。悵望臨階坐，沉吟繞樹行。孤琴在幽匣，時迸斷弦聲。
感小株夜合 元稹
纖幹未盈把，高條才過眉。不禁風苦動，偏受露先萎。不分秋同盡，深嗟小便衰。傷心落殘葉，猶識合昏期。
醉醒 元稹
積善坊中前度飲，謝家諸婢笑扶行。今宵還似當時醉，半夜覺來聞哭聲。
追昔遊 元稹
謝傅堂前音樂和，狗兒吹笛膽娘歌。花園欲盛千場飲，再來門館唯相吊，風落秋池紅葉多。
空屋題 元稹
朝從空屋裏，騎馬入空台。盡日推閒事，還歸空屋來。月明穿暗隙，燈燼落殘灰。更想咸陽道，魂車昨夜回。
初寒夜寄盧子蒙 元稹
月是陰秋鏡，寒為寂寞資。輕寒酒醒後，斜月枕前時。倚壁思閒事，回燈檢舊詩。聞君亦同病，終夜遠相悲。
城外回，謝子蒙見諭 元稹
十裏撫柩別，一身騎馬回。寒煙半堂影，燼火滿庭灰。稚女憑人問，病夫空自哀。潘安寄新詠，仍是夜深來。
諭子蒙 元稹
撫稚君休感，無兒我不傷。片雲離岫遠，雙燕念巢忙。大壑誰非水，華星各自光。但令長有酒，何必謝家莊。
遣悲懷三首 元稹
謝公最小偏憐女，嫁與黔婁百事乖。顧我無衣搜畫篋，今日俸錢過十萬，與君營奠複營齋。昔日戲言身後意，今朝皆到眼前來。衣裳已施行看盡，誠知此恨人人有，貧賤夫妻百事哀。閑坐悲君亦自悲，百年都是幾多時。鄧攸無子尋知命，唯將終夜長開眼，報答平生未展眉。
旅眠 元稹
內外都無隔，帷屏不復張。夜眠兼客坐，同在火爐床。
除夜 元稹
憶昔歲除夜，見君花燭前。今宵祝文上，重疊敘新年。閑處低聲哭，空堂背月眠。傷心小兒女，撩亂火堆邊。
感夢 元稹
行吟坐歎知何極，影絕魂銷動來年。今夜商山館中夢，分明同在後堂前。
合衣寢 元稹
良夕背燈坐，方成合衣寢。酒醉夜未闌，幾回顛倒枕。
竹簟 元稹
竹簟襯重茵，未忍都令卷。憶昨初來日，看君自施展。
聽庾及之彈烏夜啼引 元稹
君彈烏夜啼，我傳樂府解古題。良人在獄妻在閨，後人寫出烏啼引，吳調哀弦聲楚楚。四五年前作拾遺，歸來相見淚如珠，唯說閑宵長拜烏。君來到舍是烏力，感君此曲有深意，昨日烏啼桐葉墜。當時為我賽烏人，
夢井 元稹
夢上高高原，原上有深井。登高意枯渴，願見深泉冷。裴回繞井顧，自照泉中影。沉浮落井瓶，井上無懸綆。念此瓶欲沉，荒忙為求請。遍入原上村，村空犬仍猛。還來繞井哭，哭聲通複哽。哽噎夢忽驚，覺來房舍靜。燈焰碧朧朧，淚光疑冏冏。鐘聲夜方半，坐臥心難整。忽憶咸陽原，荒田萬餘頃。土厚壙亦深，埋魂在深埂。埂深安可越，魂通有時逞。今宵泉下人，化作瓶相憬。感此涕汍瀾，汍瀾涕沾領。所傷覺夢間，便覺死生境。豈無同穴期，生期諒綿永。又恐前後魂，安能兩知省。尋環意無極，坐見天將昞。吟此夢井詩，春朝好光景。
江陵三夢 元稹
平生每相夢，不省兩相知。況乃幽明隔，夢魂徒爾為。情知夢無益，非夢見何期。今夕亦何夕，夢君相見時。依稀舊妝服，晻淡昔容儀。不道間生死，但言將別離。分張碎針線，襵疊故屏幃。撫稚再三囑，淚珠千萬垂。囑雲唯此女，自歎總無兒。尚念嬌且騃，未禁寒與饑。君複不憘事，奉身猶脫遺。況有官縛束，安能長顧私。他人生間別，婢僕多謾欺。君在或有托，出門當付誰。言罷泣幽噎，我亦涕淋漓。驚悲忽然寤，坐臥若狂癡。月影半床黑，蟲聲幽草移。心魂生次第，覺夢久自疑。寂默深想像，淚下如流澌。百年永已訣，一夢何太悲。悲君所嬌女，棄置不我隨。長安遠於日，山川雲間之。縱我生羽翼，網羅生縶維。今宵淚零落，半為生別滋。感君下泉魄，動我臨川思。一水不可越，黃泉況無涯。此懷何由極，此夢何由追。坐見天欲曙，江風吟樹枝。古原三丈穴，深葬一枝瓊。崩剝山門壞，煙綿墳草生。久依荒隴坐，卻望遠村行。驚覺滿床月，風波江上聲。君骨久為土，我心長似灰。百年何處盡，三夜夢中來。逝水良已矣，行雲安在哉。坐看朝日出，眾鳥雙裴回。
張舊蚊幬 元稹
逾年間生死，千里曠南北。家居無見期，況乃異鄉國。破盡裁縫衣，忘收遺翰墨。獨有纈紗幬，憑人遠攜得。施張合歡榻，展卷雙鴛翼。已矣長空虛，依然舊顏色。裴回將就寢，徙倚情何極。昔透香田田，今無魂惻惻。隙穿斜月照，燈背空床黑。達理強開懷，夢啼還過臆。平生貧寡歡，夭枉勞苦憶。我亦距幾時，胡為自摧逼。燭蛾焰中舞，繭蠶叢上織。燋爛各自求，他人顧何力。多離因苟合，惡影當務息。往事勿複言，將來幸前識。
獨夜傷懷贈呈張侍禦 元稹
燼火孤星滅，殘燈寸焰明。竹風吹面冷，簷雪墜階聲。寡鶴連天叫，寒雛徹夜驚。只應張侍禦，潛會我心情。
六年春遣懷八首 元稹
傷禽我是籠中鶴，沉劍君為泉下龍。重纊猶存孤枕在，春衫無復舊裁縫。檢得舊書三四紙，高低闊狹粗成行。自言並食尋高事，唯念山深驛路長。公無渡河音響絕，已隔前春複去秋。今日閑窗拂塵土，殘弦猶迸鈿箜篌。婢僕曬君餘服用，嬌癡稚女繞床行。玉梳鈿朵香膠解，盡日風吹玳瑁箏。伴客銷愁長日飲，偶然乘興便醺醺。怪來醒後傍人泣，醉裏時時錯問君。我隨楚澤波中梗，君作咸陽泉下泥。百事無心值寒食，身將稚女帳前啼。童稚癡狂撩亂走，繡球花仗滿堂前。病身一到繐帷下，還向臨階背日眠。小於潘岳頭先白，學取莊周淚莫多。止竟悲君須自省，川流前後各風波。
答友封見贈 元稹
荀令香銷潘簟空，悼亡詩滿舊屏風。扶床小女君先識，應為些些似外翁。
夢成之 元稹
燭暗船風獨夢驚，夢君頻問向南行。覺來不語到明坐，一夜洞庭湖水聲。
哭小女降真 元稹
雨點輕漚風複驚，偶來何事去何情。浮生未到無生地，暫到人間又一生。
哭女樊 元稹
秋天淨綠月分明，何事巴猿不剩鳴。應是一聲腸斷去，不容啼到第三聲。
哭女樊四十韻 元稹
逝者何由見，中人未達情。馬無生角望，猿有斷腸鳴。去伴投遐徼，來隨夢險程。四年巴養育，萬里硤回縈。病是他鄉染，魂應遠處驚。山魈邪亂逼，沙虱毒潛嬰。母約看甯辨，餘慵療不精。欲尋方次第，俄值疾充盈。燈火徒相守，香花只浪擎。蓮初開月梵，蕣已落朝榮。魄散雲將盡，形全玉尚瑩。空垂兩行血，深送一枝瓊。秘祝休巫覡，安眠放使令。舊衣和篋施，殘藥滿甌傾。乳媼閑於社，醫僧婗似酲。憫渠身覺剩，訝佛力難爭。騎竹癡猶子，牽車小外甥。等長迷過影，遙戲誤啼聲。涴紙傷餘畫，扶床念試行。獨留呵面鏡，誰弄倚牆箏。憶昨工言語，憐初妙長成。撩風妒鸚舌，淩露觸蘭英。翠鳳輿真女，紅蕖捧化生。只憂嫌五濁，終恐向三清。宿惡諸葷味，懸知眾物名。環從枯樹得，經認寶函盛。慍怒偏憎數，分張雅愛平。最憐貪栗妹，頻救懶書兄。為占嬌饒分，良多眷戀誠。別常回面泣，歸定出門迎。解怪還家晚，長將遠信呈。說人偷罪過，要我抱縱橫。騰蹋游江舫，攀緣看樂棚。和蠻歌字拗，學妓舞腰輕。迢遞離荒服，提攜到近京。未容誇伎倆，唯恨枉聰明。往緒心千結，新絲鬢百莖。暗窗風報曉，秋幌雨聞更。敗槿蕭疏館，衰楊破壞城。此中臨老淚，仍自哭孩嬰。
哭子十首 元稹
維鵜受刺因吾過，得馬生災念爾冤。獨在中庭倚閑樹，亂蟬嘶噪欲黃昏。才能辨別東西位，未解分明管帶身。自食自眠猶未得，九重泉路托何人。爾母溺情連夜哭，我身因事有時悲。鐘聲欲絕東方動，便是尋常上學時。蓮花上品生真界，兜率天中離世途。彼此業緣多障礙，不知還得見兒無。節量梨栗愁生疾，教示詩書望早成。鞭撲校多憐校少，又緣遺恨哭三聲。深嗟爾更無兄弟，自歎予應絕子孫。寂寞講堂基址在，何人車馬入高門。往年鬢已同潘嶽，垂老年教作鄧攸。煩惱數中除一事，自茲無複子孫憂。長年苦境知何限，豈得因兒獨喪明。消遣又來緣爾母，夜深和淚有經聲。烏生八子今無七，猿叫三聲月正孤。寂寞空堂天欲曙，拂簾雙燕引新雛。頻頻子落長江水，夜夜巢邊舊處棲。若是愁腸終不斷，一年添得一聲啼。
感逝 元稹
頭白夫妻分無子，誰令蘭夢感衰翁。三聲啼婦臥床上，情知此恨人皆有，應與暮年心不同。
妻滿月日相唁 元稹
十月辛勤一月悲，今朝相見淚淋漓。狂風落盡莫惆悵，猶勝因花壓折枝。